**Ministru kabineta noteikumu projekta "Grozījumi Ministru kabineta 2016.gada 24.maija noteikumos Nr.319 "Darbības programmas "Izaugsme un nodarbinātība" 6.1.1. specifiskā atbalsta mērķa "Palielināt lielo ostu drošības līmeni un uzlabot transporta tīkla mobilitāti" īstenošanas noteikumi" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2016.gada 24.maija noteikumos Nr.319 "Darbības programmas "Izaugsme un nodarbinātība" 6.1.1. specifiskā atbalsta mērķa "Palielināt lielo ostu drošības līmeni un uzlabot transporta tīkla mobilitāti" īstenošanas noteikumi" īstenošanas noteikumi" (turpmāk – MK noteikumu projekts) izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 2.martā Ministru prezidenta vadībā notika Sadarbības partneru darba grupas par Eiropas Savienības struktūrfondu un Kohēzijas fonda (turpmāk – ES fondi) jautājumiem (turpmāk -KDG) sanāksme, lai augstākā līmenī izskatītu aktuālos jautājumus par ES fondu ieviešanas gaitu un pieņemtu operatīvus lēmumus par nepieciešamo rīcību risku vai problēmsituāciju risināšanai. KDG sanāksmes ietvaros izskatot jautājumu par 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" pasākuma 6.1.4.1 “Rīgas ostas un pilsētas integrēšana TEN-T tīklā” finansējuma tālāko izlietojumu, tika lemts Satiksmes ministrijai sadarbībā ar potenciāliem projektu īstenotājiem sagatavot konkrētu pamatotu priekšlikumu finansējuma sadalei, balstoties uz sadarbībā ar Finanšu ministriju izstrādātiem iepriekš noteiktiem kritērijiem, un iesniegt KDG lēmuma pieņemšanai. Finanšu Ministrija atbilstoši KDG lemtajam piedāvāja priekšlikumus kritērijiem finansējuma sadalei, kā arī saskaņoja Satiksmes ministrijas kritēriju gala redakciju 2017.gada 16.martā. Aicinājums sagatavoto projektu priekšlikumus, tika nosūtīs visiem projektu īstenotājiem 6.1.1 “Palielināt lielo ostu drošības līmeni un uzlabot transporta tīkla mobilitāti” (turpmāk – specifiskais atbalsts) ietvaros. Pamatojoties uz minētajiem kritērijiem KDG deleģēto pārstāvju darba grupa izvērtēja potenciālo projektu īstenotāju sagatavotos projektu priekšlikumus. Izvērtējums tika balstīti uz atbilstību Darbības programmas “Izaugsme un nodarbinātība” nosacījumu izpildes, kā arī 2016.gada 22.marta Ministru kabineta noteikumos Nr.173 “Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.1. pasākuma "Rīgas ostas un Rīgas pilsētas integrēšana TEN-T tīklā" īstenošanas noteikumi” pasākumam (turpmāk - 6.1.4.1.pasākums) noteikto sasniedzamo rādītāju, t.sk. vidusposma finanšu rādītāja, sasniegšanas iespēju novērtējumu, priekšroku dodot tiem projektiem, kuru izpildes sniegums rada papildu intervenci uz ES fondu plānošanas dokumentos noteiktajiem sasniedzamajiem fiziskajiem un finanšu rezultātiem.KDG deleģēto pārstāvju darba grupas izvērtējuma ietvaros no iesūtītajiem priekšlikumiem par kritērijiem atbilstošiem projektiem tika atzīti un attiecīgi atbalstam virzīti šādi projekti:* Ventspils Brīvostas pārvaldes projekts “Ventspils brīvostas hidrotehnisko būvju pārbūve un atjaunošana”;
* Ventspils Brīvostas pārvaldes projekts “Industriālo teritoriju savienošana ar TEN-T tīklu”;
* Liepājas speciālās ekonomiskās zonas pārvaldes projekts “Liepājas ostas ūdens infrastruktūras uzlabošana”.

Izvēlētie projekti rada papildu intervenci rādītāju sasniegšanā specifiskā atbalsta ietvaros, kur tiks rekonstruētas papildu 2 hodrotehniskās būves, pārbūvēti ostu pievadceļi 1,078 km garumā, kā arī nodrošināta ietekme uz specifiskā atbalsta rezultatīvajiem rādītājiem. Vienlaikus vēršam uzmanību, ka KDG deleģēto pārstāvju darba grupa, vērtējot iespējamo finansējuma piešķīrumu, ņēma vērā Ministru kabineta 2016.gada 24.maija noteikumos Nr.319 "Darbības programmas "Izaugsme un nodarbinātība" 6.1.1. specifiskā atbalsta mērķa "Palielināt lielo ostu drošības līmeni un uzlabot transporta tīkla mobilitāti" īstenošanas noteikumi" (turpmāk – MK noteikumi) noteikto maksimāli plānoto Kohēzijas fonda finansējumu vienam projekta iesniedzējam sadales principu, proti, vienāda atbalsta summa katram no projektu iesniedzējiem. Līdz ar to, nepieciešams veikt attiecīgus grozījumus Ministru kabineta 2016.gada 24.maija noteikumos Nr.319 "Darbības programmas "Izaugsme un nodarbinātība" 6.1.1. specifiskā atbalsta mērķa "Palielināt lielo ostu drošības līmeni un uzlabot transporta tīkla mobilitāti" īstenošanas noteikumi" (turpmāk – MK noteikumi), lai precizētu specifiskajam atbalstam pieejamo Kohēzijas fonda finansējuma apmēru un maksimāli plānoto Kohēzijas fonda finansējumu vienam projekta iesniedzējam.Ņemot vērā minēto MK noteikumu projekts paredz:1. noteikt, ka specifiskajam atbalstam plānotais kopējais attiecināmais finansējums ir 105 073 678 euro, tai skaitā Kohēzijas fonda finansējums – 89 312 625 euro un privātais finansējums – vismaz 15 761 053 euro. (MK noteikumu projekta 7.punkts);2. noteikt, ka Finansējuma saņēmējiem pieejamais maksimālais Kohēzijas fonda finansējums ir:* Rīgas brīvostas pārvaldei – 24 704 209 euro;
* Ventspils brīvostas pārvaldei – 32 304 208 euro;
* Liepājas speciālās ekonomiskās zonas pārvaldei – 32 304 208 euro (MK noteikumu projekta 9.punkts).

Papildus augstākminētajam MK noteikumu projekts paredz šādus grozījumus:Ievērojot to, ka 6.1.4.1.pasākuma ietvaros plānotais Kohēzijas fonda finansējums 15 200 000 euro apmēra tiek pārdalīts specifiskajam atbalstam, līdz ar to proporcionāla daļa no 6.1.4.1.pasākumam noteiktā finanšu rādītāja, tiek piemērota specifiskajam atbalstam.* finanšu rādītājs – līdz 2018. gada 31. decembrim sertificēti izdevumi 33 802 200 euro apmērā (MK noteikumu projekta 4.3. apakšpunkts.

Savukārt, lai nodrošinātu efektīvu specifiskā atbalsta mērķa (uzlabot drošības līmeni ostās un novērst problemātisko punktu radītos ierobežojumus Eiropas transporta tīkla infrastruktūras darbībā) sasniegšanu, MK noteikumu projekts, atbilstoši 2017.gada 31.martā Latvijas vēstnesī publicētajam Ministru kabineta 2017.gada 29.marta rīkojumam Nr. 160 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”” paredz jaunas atbalstāmās darbības (MK noteikumu projekta 16.5.punkts) un attiecināmās izmaksas (MK noteikumu projekta 17.10.punkts). |
| 3. | Projekta izstrādē iesaistītās institūcijas | Satiksmes ministrija |
| 4. | Cita informācija | Ierosināto grozījumu ietekme uz izsludināto projektu iesniegumu atlasi:Ierosinātie grozījumi MK noteikumos precizē specifiskajam atbalstam pieejamo Kohēzijas fonda finansējuma apmēru un maksimāli plānoto Kohēzijas fonda finansējums vienam projekta iesniedzējam. Līdz ar to nepieciešams veikt attiecīgus specifiskā atbalsta projektu iesniegumu atlases nolikuma grozījumus, precizējot atlases nolikuma finanšu nosacījumus, kā arī atlases nolikumam pievienoto informatīvi skaidrojošs materiālu “Projektu iesniegumu vērtēšanas kritēriju piemērošanas metodika” (turpmāk – atlases nolikuma 4.pielikums). Precizējumi atlases nolikuma 4.pielikumā nepieciešami, jo skaidrojums projektu atbilstības noteikšanai vienotajam kritērijam Nr.1.14. paredz veikt projektu finanšu plūsmu pārbaudi pamatojoties uz sākotnēji MK noteikumos noteikto maksimāli plānoto Kohēzijas fonda finansējumu vienam projekta iesniedzējam.Ierosināto grozījumu ietekme uz projekta iesniedzēju:Specifiskā atbalsta ietvaros viens projekta iesniedzējs var iesniegt vairākus projektus, kā arī atbilstoši Centrālās finanšu un līgumu aģentūras publiskotajai informācijai par specifiskā atbalsta projektu iesniegumu atlases norisini (<http://www.cfla.gov.lv/lv/es-fondi-2014-2020/izsludinatas-atlases/6-1-1>), ir apstiprināts viens projekts. Ņemot vēra līdz šim specifiskā atbalsta ietvaros apstiprināto projektu skaitu ierosinātie grozījumi MK noteikumos precizē maksimāli plānoto Kohēzijas fonda finansējumu projektu iesniedzējiem, un līdz šim apstiprināto projektu skaitu, paredzams, ka projektu iesniegumu atlases ietvaros tiks iesniegti jauni projektu iesniegumi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes dalībnieki |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 6 213 319 | 24 154 568 | 28 628 379 | 18 209 542 |
| 2. Budžeta izdevumi: | 0 | 6 213 319 | 24 154 568 | 28 628 379 | 18 209 542 |
| 3. Finansiālā ietekme: | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | SAM plānotais kopējais attiecināmais finansējums ir 105 073 678 *euro*, tai skaitā Kohēzijas fonda finansējuma apjoms ir 89 312 625 *euro* un privātais finansējums vismaz 15 761 053 *euro*. Plānotais Kohēzijas fonda finansējums: 2017.gadā - 6 213 319 *euro*, 2018.gadā - 24 154 568 *euro*, 2019.gadā - 28 628 379 *euro*, 2020.gadā - 18 209 542 *euro,* 2021.gadā -12 106 817 *euro.*Plānotais privātais līdzfinansējums no projektu iesniedzējiem: 2017.gadā – 1 096 468 *euro*, 2018.gadā – 4 262 571 *euro*, 2019.gadā – 5 052 067 *euro*, 2020.gadā – 3 213 449 *euro,* 2021.gadā –2 136 498 *euro.*  |
| 7. Cita informācija | Finanšu ministrija pēc attiecīgā projekta apstiprināšanas 2017.gadā, pamatojoties uz CFLA kā sadarbības iestādes sniegto informāciju, sagatavos pieprasījumu pārdalīt finansējumu no valsts budžeta 74.resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” atbilstoši plānotajām naudas plūsmām projektu īstenošanai, tajā skaitā avansa maksājumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| Nepieciešamie saistītie tiesību aktu projekti | Vienlaikus ar MK noteikumu projektu Satiksmes ministrija virza arī saistītus grozījumus Ministru kabineta 2016.gada 30.augusta noteikumos Nr.587 “Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2. pasākuma "Nacionālas nozīmes attīstības centru integrēšana TEN-T tīklā" īstenošanas noteikumi” |
| Atbildīgā institūcija  | Satiksmes ministrija. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts izsludināts Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji Ministru kabineta 2007.gada 7.aprīļa noteikumu Nr.300 “Ministru kabineta kārtības rullis” noteiktajā kārtībā varēs līdzdarboties Ministru kabineta noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto Ministru kabineta noteikumu projektu. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija kā atbildīgā iestāde, Centrālā finanšu un līgumu aģentūra kā sadarbības iestāde.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Anotācijas V sadaļa - projekts šo jomu neskar.

Satiksmes ministrs U.Augulis

Valsts sekretārs K.Ozoliņš

22.05.2017.

1545

A.Strods, 67028038

Andis.Strods@sam.gov.lv